Folketing
2010-01-13

Jeg vil gå tilbage til det oprindelige spørgsmål med hensyn til Danmarks dårlige forhold til visse lande. Det er en præmis, som jeg under ingen omstændigheder tror på er korrekt. Jeg vil spørge statsministeren, om ikke det er statsministerens opfattelse, at hvis man stryger repræsentanter for diktaturstater med hårene og pleaser dem på alle mulige måder i en sådan sammenhæng, så vil det måske på sigt give Danmark et dårligere forhold til de pågældende lande, når de pågældende diktaturer forhåbentlig snart fjernes, end hvis man har en mere markant holdning over for repræsentanter for netop diktaturstater.